CELEX: 32021D0722
Language: hu
Date: 2021-05-03 00:00:00
Title: A Bizottság (EU) 2021/722 határozata (2021. május 3.) az európai statisztikai tanácsadó bizottság három jelenlegi tagja megbízatásának megújításáról és két új tag kinevezéséről

2021.5.4.   
               
               
                  HU
               
               
                  Az Európai Unió Hivatalos Lapja
               
               
                  L 154/5
               
            
         A BIZOTTSÁG (EU) 2021/722 HATÁROZATA
         (2021. május 3.)
         az európai statisztikai tanácsadó bizottság három jelenlegi tagja megbízatásának megújításáról és két új tag kinevezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai statisztikai tanácsadó bizottság létrehozásáról és a 91/116/EGK tanácsi határozat hatályon kívül helyezéséről szóló, 2008. március 11-i 234/2008/EK európai parlamenti és tanácsi határozatra (1) és különösen annak 4. cikke (1) bekezdésének a) pontjára,
         mivel:
         
                     (1)
                  
                  
                     A Bizottság 2016/C12/02 határozata (2) négy tagot nevezett ki az európai statisztikai tanácsadó bizottságba (a továbbiakban: bizottság) öt évre. E tagok megbízatása 2020. december 31-én lejárt. E tagok közül három hozzájárult megbízatásának megújításához.
                  
               
                     (2)
                  
                  
                     A 2016/C12/02 határozattal kinevezett négy tag egyike nincs abban a helyzetben, hogy megbízatását megújítsák, ezért helyébe új tagot kell kinevezni.
                  
               
                     (3)
                  
                  
                     A többi nyolc tagot a 2019/C63/05 bizottsági határozat (3) nevezte ki. Hivatali idejük 2024-ben jár le. A nyolc tag egyike azonban lemondott, ezért hivatali idejének hátralevő részére új tagot kell kinevezni.
                  
               
                     (4)
                  
                  
                     Mivel a 2019/C63/05 határozattal létrehozott tartaléklista elavulttá vált, a tagállamok a bizottság új tagjainak kinevezése céljából a Bizottság kérésére benyújtották a statisztika területén megfelelő szakmai háttérrel rendelkező jelöltek listáját.
                  
               
                     (5)
                  
                  
                     A két új tag kiválasztása során a Bizottság törekedett annak biztosítására, hogy a tagok egyenlő mértékben képviseljék a felhasználókat, a válaszadókat és az uniós statisztika egyéb érdekelt feleit (beleértve a tudományos közösséget, a szociális partnereket és a civil társadalmat is).
                  
               
                     (6)
                  
                  
                     A Bizottság konzultált az Európai Parlamenttel és a Tanáccsal a megbízatások megújításáról és az új kinevezésekről, az említett intézmények pedig kedvező véleményt adtak,
                  
               ELFOGADTA EZT A HATÁROZATOT:
         
            1. cikk
            A Bizottság megújítja Claudiu HERTELIU, Ariane KÖNIG és Biruta SLOKA megbízatását a 2021. január 1-jével kezdődő és 2025. december 31-én lejáró ötéves időtartamra.
         
         
            2. cikk
            A Bizottság kinevezi Roxane SILBERMAN-t az európai statisztikai tanácsadó bizottság tagjává a 2021. január 1-jével kezdődő és 2025. december 31-én lejáró ötéves időtartamra.
         
         
            3. cikk
            A Bizottság kinevezi Antti RIPATTI-t az európai statisztikai tanácsadó bizottság tagjává a 2021. január 1-jével kezdődő és 2024. május 8-án lejáró időtartamra.
         
         
            4. cikk
            Ez a határozat az Európai Unió Hivatalos Lapjában való kihirdetésének napját követő harmadik napon lép hatályba.
         
         
            Kelt Brüsszelben, 2021. május 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 73., 2008.3.15., 13. o.
         
         
            (2)  A Bizottság 2016/C12/02 határozata (2016. január 14.) az európai statisztikai tanácsadó bizottság négy tagjának kinevezéséről (HL C 12., 2016.1.15., 2. o.).
         
            (3)  A Bizottság 2019/C 63/05 határozata (2019. február 14.) az európai statisztikai tanácsadó bizottság nyolc új tagjának kinevezéséről (HL C 63., 2019.2.18., 4. o.).